b'\n_START_ARTICLE_\nSiling haba\n_START_PARAGRAPH_\nAng siling haba o siling mahaba (tinatawag ding siling pangsigang at siling Tagalog), ay isa sa 2 karaniwang uri ng sili na likas na matatagpuan sa Pilipinas, ang isa ay ang siling labuyo._NEWLINE_Ang bunga ng siling haba ay lumalaki ng 5 hanggang 7 sentimetro ang haba, at kulay matingkad na berde. Bagaman may taglay na anghang, ito ay katamtaman lang at mas kaunti ang pagka-anghang kumpara sa siling labuyo._NEWLINE_Ang siling haba ay karaniwang isinasangkap sa mga lutuing Pinoy, na pinapaanghang ang mga ulam gaya ng sinigang, dinuguan, pinangat, kilawin, paksiw, at sisig.'